**Ministru kabineta rīkojuma projekta „Par apropriācijas pārdali starp Ekonomikas ministrijas budžeta apakšprogrammām” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  |  Izstrādātā Ministru kabineta rīkojuma projekta mērķis ir atbalstīt apropriācijas pārdali 2019.gadā 102 743 euro apmērā no Ekonomikas ministrijas budžeta apakšprogrammas 29.05.00 „Valsts pētījumu programma enerģētikā” uz Ekonomikas ministrijas budžeta apakšprogrammu 26.02.00 “Konkurences politikas ieviešana”.  Ministru kabineta rīkojuma projekts turpmāk – rīkojuma projekts) stājas spēkā atbilstoši “Likumā par budžetu un finanšu vadību” noteiktajam. Rīkojuma projekts izstrādāts atbilstoši 29.10.2019. Ministru kabineta sēdē atbalstītajam Finanšu ministrijas sagatavotajam informatīvajam ziņojumam “Par valsts pamatbudžeta pamatfunkciju izdevumu prognozēto neapguvi un iespējamo līdzekļu pārdali 2019.gadā” |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Rīkojuma projekts izstrādāts, pamatojoties uz:1. “Likuma par budžetu un finanšu vadību” 9.panta trīspadsmitās daļas 1.punktu un ievērojot 9.panta 13. trīs prim daļas 3.punkta nosacījumus, kas nosaka finanšu ministram tiesības, informējot par to Saeimu, veikt apropriāciju izmaiņas. 2. Deklarācijas par Artura Krišjāņa Kariņa vadītā Ministru kabineta iecerēto darbību 33.uzdevumu “Panāksim, ka iekšējam tirgum ir raksturīga godīga konkurence un Baltijas valstīs zemākais korupcijas līmenis, kā arī aizsargāsim patērētāju intereses”, ko paredzēts īstenot ar Ministru kabineta 2019.gada 7.maija rīkojumu Nr.210 apstiprinātā Valdības rīcības plāna 32.2.pasākuma[[1]](#footnote-1) ietvaros. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Atbilstoši Finanšu ministrijas sagatavotajā informatīvajā ziņojumā “Par valsts pamatbudžeta pamatfunkciju izdevumu prognozēto neapguvi un iespējamo līdzekļu pārdali 2019.gadā” minētajiem kritērijiem finansējuma pārdalei, kas attiecināmi uz finansējumu valstiski svarīgu pasākumu īstenošanu, kā arī iestāžu kapacitātes stiprināšanu, nepieciešams lemt par finansējuma pārdali Konkurences padomei tās izmeklēšanas kapacitātes un zinātības stiprināšanai. 1. 2019.gada rudenī Konkurences padomē ir izveidojusies kritiska situācija sakarā ar straujo personāla mainības palielināšanos. Nodarbināto mainība uz š.g. 31. oktobri bija 27% (2018.gadā kopumā nodarbināto mainība bija 24%). Neraugoties uz to, ka vakantās vietas nav iespējams ātri un efektīvi aizpildīt, turklāt par piedāvāto atalgojumu Konkurences padome var piesaistīt tikai iesācējus konkurences tiesībās, bez priekšzināšanām, Konkurences padomei jāturpina darba plānā noteiktais un noteiktajos termiņos jānodrošina sabiedrībai nozīmīgu, smagu konkurences tiesību pārkāpumu (karteļu, dominējošā stāvokļa ļaunprātīgas izmantošanas) izmeklēšanu, tostarp, apjomīgu inspekciju un citu procesuālo darbību īstenošanu, šo pārkāpumu atklāšanu un pārtraukšanu, iestādes pārstāvību sarežģītos tiesvedības procesos, tirgus uzraudzību un apvienošanās lietu izskatīšana, kā arī adekvāti jāreaģē uz aizvien lielāku saņemto iesniegumu skaitu. Augstas personāla mainības apstākļos pamatfunkciju nodrošināšana iespējama vien ikdienā esošajiem darbiniekiem strādājot paaugstinātas spriedzes apstākļos, arī ārpus darba laika un brīvdienās, tā kā aizejošo kolēģu darbs tiek pārdalīts uz esošajiem darbiniekiem. Lai šādos ārkārtas apstākļos un režīmā noturētu esošos darbiniekus un motivētu tos nodrošināt efektīvu brīvas un vienlīdzīgas konkurences ievērošanu ikvienā tautsaimniecības nozarē, nepieciešams kaut nedaudz kompensēt ar citiem tirgus regulatoriem un tiesībsargājošām iestādēm nesalīdzināmi zemo atalgojumu un piešķirt vienreizēju naudas balvu mēnešalgas apmērā iestādē nodarbinātajiem. 2. Konkurences padomei 2019.gadam ārzemju komandējumiem paredzēti līdzekļi 19 626 EUR apmērā. Šis apmērs nav pietiekams, lai Konkurences padome nodrošinātu darbinieku pārstāvību nepieciešamajā apmērā Ekonomiskās sadarbības un attīstības organizācijā (turpmāk - OECD), to profesionālo iemaņu pilnveidei attiecīgajās specializācijas jomās, kā arī saistību izpildi, pārstāvot valsti šīs organizācijas Konkurences komitejas Birojā, 2019. gada decembrī. 3. Konkurences tiesību pārkāpumu, jo īpaši karteļu atklāšana, ievērojot pārkāpumu komplicētību, tehnikas un tehnoloģisko attīstību, kļūst arvien sarežģītāka. Konkurences padomes tehniskais aprīkojums digitālo pierādījumu iegūšanai un apstrādei ir nepietiekams un atpaliek no tiem risinājumiem, kas ir tirgus dalībnieku rīcībā, slēpjot pierādījumus. Līdz ar to, lai nodrošinātu efektīvu konkurences tiesību pārkāpumu izmeklēšanu, ir nepieciešams Konkurences padomei piešķirt finansējumu mūsdienu prasībām atbilstošas digitālo pierādījumu izpētes un apstrādes laboratorijas izveides uzsākšanai, sākumposmā piešķirot finansējumu, lai iegādātos pamata aprīkojumu - ātrgaitas datu nesējus, portatīvos skenerus, speciālās digitālo pierādījumu iegūšanas un apstrādes programmatūras u.c. tehniskās ierīces. Konkurences padomes rīcībā nav nepieciešamie finanšu līdzekļi šādu iekārtu un programmatūru iegādei. Ekonomikas ministrijas budžeta programmas 29.00.00 „Enerģētikas politikas ieviešana” pakšprogrammas 29.05.00 „Valsts pētījumu programma enerģētikā” ir sagaidāma izdevumu neizpilde 210 000apmērā, jo 2019.gadā plānots uzsākt jaunu pētījumu ēku energoefektivitātes jomā, kam nepieciešams tikai avansa maksājums. Ņemot vērā iepriekš minētos apstākļus, kā arī to, ka netiks izlietots Ekonomikas ministrijai paredzētais finansējums Ekonomikas ministrija ir izstrādājusi priekšlikumu daļu no minētā finansējuma 102 743 *euro* apmērā 2019.gadā pārdalīt uz Ekonomikas ministrijas budžeta programmas 26.00.00 „Godīgas konkurences nodrošināšana, iekšējā tirgus un patērētāju tiesību aizsardzība” apakšprogrammu 26.02.00 “Konkurences politikas ieviešana”.  Lai nodrošinātu 2019.gadā Ekonomikas ministrijas budžetā paredzētā un neizlietotā finansējuma pārdali, par normatīvajos aktos noteiktā kārtībā sagatavotu pieprasījumu apropriācijas pārdalei finanšu ministram normatīvajos aktos noteiktā kārtībā ir jāinformē Saeimas Budžeta un finanšu (nodokļu )komisija. Apropriācijas pārdale veicama pēc Saeimas Budžeta un finanšu komisiju atļaujas saņemšanas. Līdz ar to ir izstrādāts Ministru kabineta rīkojuma projekts “Par apropriācijas pārdali”.Atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 3.pielikumā ietvertajai politikas jomu klasifikācijai Ministru kabineta rīkojuma projekts atbilst publiskās pārvaldes politikas un budžeta un finanšu politikas jomai. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Konkurences padome.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2019.gads** | Turpmākie trīs gadi (*euro*) |
| **2020.gads** | **2021.gads** | **2022.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 | 0 |  0 |  0 |  0 |  0 |  0 |
| 2.1. valsts pamatbudžets | 0 |  0 |  0 |  0 |  0 |  0 |  0 |
| 26.02.00”Konkurences politikas ieviešana” | 1 304 484 | 102 743 |  0 |  0 |  0 |  0 |  0 |
| 29.05.00 „Valsts pētījumu programma enerģētikā” | 2 000 000 | -102 743 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme | 0 | 0 |  0 |  0 |  0 |  0 |  0 |
| 3.1. valsts pamatbudžets | 0 | 0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 |  0 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Nepieciešamais vienreizējais papildfinansējums Konkurences padomes administratīvās kapacitātes stiprināšanai 2019.gada 4.ceturksnī:1)Vienreizējai naudas balvai vienas mēnešalgas apmērā iestādes nodarbinātajiem EKK 1000 - 78 143 EUR apmērā, t.sk. EKK 1148 – 63 228 EUR apmērā (vienas mēnešalgas apmērs atbilstoši amatu sarakstam);2) Ārvalstu komandējumiemEKK 2100 – 2 000 EUR apmērā (OECD un tās Konkurences komitejas Biroja apmeklējums laika posmā no 2019.gada 2.decembra līdz 6.decembrim (3 nodarbinātie, kopā 10 cilvēkdienas), t.sk. EKK 2121 - 570 EUR (57EURx10=570EUR) apmērā un EKK 2122 – 1 430 EUR apmērā (aviobiļete, viesnīca)); 3) Digitālo pierādījumu izpētes kapacitātes paaugstināšanaiEKK 5000 – 22 600 EUR apmērā (procesuālo darbību laikā dažāda tipa ierīcēs datu iegūšanai un analīzei izmantojamo specializēto programmu un iekārtu, ātrgaitas datu nesēju, portatīvo skeneru iegādei) |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Konkurences padome |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Ekonomikas ministrs R.Nemiro

Vīza:

Valsts sekretāra pienākumu izpildītājs,

valsts sekretāra vietnieks Edmunds Valantis

Apsīte, 67013106

inga.apsite@em.gov.lv

Spička, 67365213

maris.spicka@kp.gov.lv

1. Panāksim, ka iekšējam tirgum ir raksturīga godīga konkurence un Baltijas valstīs zemākais korupcijas līmenis, kā arī aizsargāsim patērētāju intereses.

1) Stiprināt un efektivizēt Konkurences padomes darbu un pārskatīt pilnvaras atbilstoši ECN + Direktīvas\* prasībām un OECD rekomendācijām.

2) Vērsties pret smagākajiem konkurences kropļojumiem, it sevišķi iepirkumu karteļu jomā. Stiprināt IT rīku izmantošanu Konkurences padomē, lai būtu iespējams efektīvi atklāt un fiksēt iepirkumu karteļu pazīmes.

(Atbildīgā institūcija – EM, Līdzatbildīgās institūcija - KP) [↑](#footnote-ref-1)